Tacheng

Tacheng, per simpligita ĉina skribo 塔城, kun tonsignoj: Tǎchéng, ankaŭ konata kiel Tarbagatay aŭ Ĉuguĉak, kazaĥe شاۋەشەك kaj ujgure چۆچەك, estas distriktonivela urbego, ankaŭ limurbo kun limtrapasejo ene de la samnoma prefektej-nivela urbego en Ujgura Aŭtonoma Regiono Ŝinĝjango en Ĉina Popola Respubliko. Demografio En 2020 la distriktonivela loĝantaro estis 158 098 homoj. Geografio La limurbo kuŝas ĉirkaŭ 10 km de la kazaĥio ŝtatlimo en valkaldrono sur areo 3992 km² kaj administras 9 dividojn. Oskemen troviĝas 358, ĉefurbo Pekino 2784, Ŝanhajo 3697 km laŭ [1]. Historio La areo historie estis nomada areo por diversaj triboj. Baldaŭ la urbo, ĉirkaŭita de tera muro, estis garnizono por ĉinaj soldatoj. Meze de la 19-a jarcento Ĉuguĉak estis konsiderata la plej grava komerca centro de okcidenta Ĉinio, estante grava centro de komerco inter Ĉinio kaj Rusio, precipe pri teoj. Eĉ ĉi tie estis la rusa konsulejo. En 1865 la areo multe suferis pro ribelo. La 17-an de novembro 1984, per dekreto la distrikto Tacheng estis transformita en urbon je distrikta nivelo. En 1989 la limpasejo malfermiĝis al la ekstera mondo. Ekonomio Dum longa tempo la distriktonivela urbo estis grava centro por komerco kun Centra Azio ĉar ĝi estas agrikultura centro. Ĝiaj industrioj inkluzivas nutraĵprilaboradon, tekstilojn kaj servaĵojn. Trafiko Tacheng estas atingebla ĉefvoje, fervoje kaj flugmaŝine. En 1995 la flughaveno estis kompletigita kaj oficiale malfermita al la trafiko. Klimato La klimato estas malvarmeta duonarida klimato laŭ klimata klasifiko de Köppen: BSk, ankaŭ humida kontinenta klimato: Dfa. La distriktonivela urbego ricevas pli da vintra neĝado, ol plejparto de Ŝinĝjango. La jara averaĝa temperaturo estas 8 °C kaj varias inter 2-15 °C. Jare averaĝe pluvas 297 mm, en ĉiuj monatoj estas precipitaĵo, laŭ tio ne estas granda diferenco inter la monatoj. Vidindaĵoj preĝejoj, ofte moskeoj muzeo ruĝa konstruaĵo Fontoj WikiTrans